8.pielikums
[bookmark: _Hlk172540738]iepirkuma ar Id.nr. STIKSC 2024/5nolikumam 

Iepirkuma LĪGUMS Nr. ___________
(Projekts)
 par pasažieru neregulārajiem pārvadājumiem ar autobusiem no 47 pasažieru sēdvietām un vairāk (norādot precīzu sēdvietu skaitu)


Saldus novada pašvaldības aģentūra “Saldus Tūrisma informācijas, kultūras un sporta centrs”, turpmāk – Aģentūra, reģistrācijas Nr.90002396732, Aģentūras direktore Krista Vīndedze, kura rīkojas saskaņā ar Aģentūras nolikumu, turpmāk līguma tekstā – Pasūtītājs un
	________, reģistrācijas Nr.________, juridiskā adrese, turpmāk šai līguma tekstā - Izpildītājs, kuras vārdā saskaņā ar …. pārstāv …………., līgumslēdzējas puses kopā un katra atsevišķi sauktas arī kā Puses un Puse, pamatojoties uz 2024.gada …….. Iepirkumu komisijas protokolu Nr. …., noslēdz šāda satura iepirkuma līgumu, turpmāk – Līgums:

1. Līguma priekšmets
1.1. Pasūtītājs pasūta un Izpildītājs, atbilstoši Pasūtītāja norādēm, tehniskajai specifikācijai un Izpildītāja iesniegtajam tehniskajam piedāvājumam (1.pielikums), finanšu piedāvājumam (2.pielikums) sniedz transporta pārvadāšanas pakalpojumus pasažieru (fizisku personu) pārvadāšanai ar autobusiem no 47 pasažieru sēdvietām un vairāk, turpmāk tekstā – Pakalpojums.

2. Līgumcena un norēķini
2.1. [bookmark: _Ref144718044]Puses vienojās, ka kopējā Līguma summa iepirkuma daļai visā Līguma darbības laikā nepārsniedz EUR 5000,00 EUR (pieci tūkstoši euro un 00 centi), neieskaitot pievienotās vērtības nodokli. Līgumcenā ietilpst visas ar tehniskajā specifikācijā noteikto prasību izpildi saistītās izmaksas, visas izmaksas, kā arī visas ar tehniskajā specifikācijā noteikto prasību izpildi netieši saistītās izmaksas.
2.2. Pasūtītājs apņemas Izpildītājam veikt samaksu par transporta pakalpojumiem saskaņā ar šādiem izcenojumiem:
2.2.1. autobusa noma ar šoferi autobusiem ar 47 pasažieru sēdvietām un vairāk izmantošana pārvadājumiem par 1 km EUR ___ (_____) un gaidīšanas laiks EUR _____ (_____) stundā, neskaitot pievienotās vērtības nodokli. Pievienotās vērtības nodoklis tiek maksāts atbilstoši normatīvo aktu prasībām. 
2.3. Pasūtītājs veic samaksu par transporta pakalpojumiem, ievērojot, ka konkrēta pakalpojuma izpilde uzsākas ar brīdi, kad Izpildītājs ir ieradies Pasūtītāja norādītajā sākuma vietā.
2.4. [bookmark: _Ref144718031]Pasūtītājs 15 (piecpadsmit) darba dienu laikā pēc rēķina saņemšanas pārskaita tajā noteikto summu. Par apmaksas dienu tiek uzskatīta diena, kurā veikts Bankas pārskaitījums. 

3. Pakalpojuma pasūtīšanas kārtība
3.1. [bookmark: _Ref144717967]Pasūtītājs vismaz 3 (trīs) darba dienas pirms nepieciešamā pārvadājuma informē Izpildītāju par nepieciešamo pārvadājumu, tā datumu, laiku, maršrutu un pasažieru skaitu.
3.2. Izpildītājs garantē, ka transportlīdzeklis ar noteikto vietu skaitu būs pieejams visā Līguma darbības laikā.
3.3. Pasūtītājs veic pārvadājuma pasūtījums, ņemot vērā Pakalpojuma nepieciešamību.

4. Pušu tiesības un pienākumi
4.1. Izpildītājs apņemas:
4.1.1. sagatavot tikai elektroniski derīgu rēķinu, norādot Pasūtītāja Vienošanās numuru un datumu, pakalpojuma sniegšanas datumu, laiku, odometrs izbraucot, odometrs atgriežoties, kopā nobrauktie kilometri, klāt pievienojot GPS izdruku par nobraukto maršrutu;
4.1.2. sniegt Pakalpojumu, izmantojot profesionāli atzītas un nozarē vispārpieņemtas darbības metodes, paņēmienus, kas nodrošina Pakalpojuma sniegšanu augstā kvalitātē, noteiktajos termiņos;
4.1.3. nodrošināt Pakalpojuma izpildi saskaņā ar Līguma, tehniskās specifikācijas prasībām un Izpildītāja iesniegto piedāvājumu;
4.1.4. Pakalpojuma izpildē nodrošināt tādus transportlīdzekļus, kas atbilst tehniskās specifikācijas prasībām, tostarp, nodrošināt Pakalpojuma izpildi, ievērojot ceļa satiksmes noteikumus, ekspluatēt tikai tehniskā kārtībā esošus transportlīdzekļus ar derīgu tehnisko apskati un apdrošināšanu;
4.1.5. [bookmark: _Ref144717956]nodrošināt sniegto Pakalpojumu elektronisku un precīzu uzskaiti (izbraukšanas laiks, atgriešanās laiks, datums, odometra rādījumi, maršruts, nobrauktie kilometri, gaidīšanas laiks, transporta līdzekļa valsts reģistrācijas nr.) – minēto informāciju norādot izrakstītajā līguma 4.1.1. punktā norādītajā rēķinā;
4.1.6. nodrošināt savlaicīgu nokļūšanu uz maršruta adresēm Pasūtītāja noteiktajā termiņā;
4.1.7. nepieciešamības gadījumā piesaistīt pasažieru pārvadājumiem apakšuzņēmējus, iepriekš rakstveidā to saskaņojot ar Pasūtītāju. Tādā gadījumā Izpildītājs uzņemas visu atbildību par to atbilstību Līguma prasībām; 
4.1.8. informēt Pasūtītāju par jebkuriem apstākļiem, kas varētu kavēt vai ierobežot konkrēto pasūtījuma izpildi;
4.1.9. ja Pakalpojuma sniegšanas laikā transportlīdzeklim tiek konstatētas tehniskas problēmas, tās risināt patstāvīgi vai nodrošina Pakalpojuma sniegšanu ar citu līdzvērtīgu tehniskā kārtībā esošu transportlīdzekli, lai savlaicīgi un kvalitatīvi sniegtu Pakalpojumu Līguma ietvaros;
4.1.10. Līguma izpildē ievērot Latvijas Republikā spēkā esošos normatīvos aktus;
4.1.11. novērst Pakalpojuma sniegšanas rezultātā Pasūtītājam nodarītos bojājumus un atlīdzināt kaitējumu, kas radies Izpildītāja, tā darbinieku vai citu Pakalpojuma izpildē Izpildītāja iesaistīto personu rīcības rezultātā.
4.2. Izpildītājam ir tiesības saņemt un Pasūtītājam ir pienākums sniegt Izpildītājam visu Pasūtītāja rīcībā esošo informāciju, kas nepieciešama Līguma izpildei.
4.3. Pasūtītājs apņemas:
4.3.1. vismaz 5 (piecas) darba dienas pirms nepieciešamā pārvadājuma Vispārīgās vienošanās noteiktajā kārtībā informēt Izpildītāju par nepieciešamo pārvadājumu;
4.3.2. veikt samaksu par kvalitatīvi sniegtajiem Pakalpojumiem;
4.3.3. pieņemt un apstiprināt Pakalpojuma izpildi, ja izpildījums ir bijis atbilstošs Līguma nosacījumiem.
4.4. Pasūtītāja ir tiesības:
4.4.1. dot saistošus norādījumus par Līguma izpildi, kas Izpildītājam ir jāievēro;
4.4.2. pieprasīt Izpildītājam sniegt paskaidrojumus par pakalpojuma sniegšanas gaitu;
4.4.3. neapmaksāt nekvalitatīvi sniegtus pakalpojumus.

5. Pušu atbildība
5.1. Izpildītājs ir pilnā mērā atbildīgs par Pasūtītājam, trešajām personām vai apkārtējai videi nodarīto  zaudējumu, kas radies Izpildītāja vainas dēļ darba izpildes laikā.
5.2. Puses ir atbildīgas viena otrai saskaņā ar Līgumu un Civillikuma noteikumiem.
5.3. Puses atlīdzina viena otrai zaudējumus, kas otrai Pusei nodarīti to vainojamas rīcības dēļ.
5.4. Puses tiek atbrīvotas no atbildības par daļēju vai pilnīgu Līguma neizpildīšanu, ja šī neizpilde radusies pēc Līguma noslēgšanas nepārvaramas varas un/vai ārkārtēju apstākļu rezultātā, kurus Puses nevarēja paredzēt un novērst.
5.5. Izpildītājs apstiprina, ka viņam ir atbilstoša kvalifikācija un nepieciešamās atļaujas, ja tādas nepieciešamas, attiecīgo Pakalpojuma nodrošināšanai.
5.6. Ja Pasūtītājs kavē Līguma 2.4. punktā noteikto apmaksas termiņu, Izpildītājam ir tiesības piemērot Pasūtītājam līgumsodu 0,5% (nulle komats pieci procenti) apmērā no kavētās summas, bet ne vairāk kā 10% (desmit procenti) no kavētās maksājuma summas.
5.7. Ja Izpildītājs kavē pieprasījumā norādīto brauciena sākuma laiku ilgāk par 30 minūtēm, Pasūtītājam ir tiesības prasīt Izpildītājam līgumsodu EUR 30.00 par katru nokavēto stundu.  
5.8. Ja Izpildītājs pasūtījuma izpildē pārkāpj tehniskās specifikācijas nosacījumus, Pasūtītājam ir tiesības prasīt Izpildītājam maksāt līgumsodu EUR 200.00 par katru gadījumu atsevišķi.
5.9. Ja kāda no Pusēm ir tiesīga un prasa no otras Puses līgumsoda samaksu, tā iesniedz otrai Pusei attiecīgu rēķinu par līgumsoda summu, norādot 5 (piecu) darba dienu termiņu apmaksai, pēc rēķina saņemšanas.
5.10. Puses vienojas, ka Pasūtītājam saskaņā ar Līgumu pienākošos līgumsodus un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Izpildītājam, pirms tā izmaksas Izpildītājam. 
5.11. Līgumsoda samaksa neatbrīvo Puses no Līguma saistību pilnīgas izpildes un izdevumu un/vai zaudējumu atlīdzināšanas pienākuma.


6. Līguma termiņš, grozīšana un izbeigšana
6.1. Līgums stājas spēkā tā abpusējas parakstīšanas dienā un ir spēkā 8 mēnešus vai līdz Līguma 2.1.punktā noteiktās kopējās Līguma summas sasniegšanai vai līdz Pušu saistību pilnīgai izpildei (atkarībā no tā, kurš no nosacījumiem iestāsies pirmais).
6.2. Pusēm vienojoties, Līguma darbības laiku var pagarināt, ja Līguma darbības laikā nav sasniegta Līguma 2.1.punktā noteiktā kopējā Līguma summa un Pasūtītājam ir nepieciešamība saņemt Pakalpojumu arī turpmāk.
6.3. Līgumu var papildināt, grozīt vai izbeigt, Pusēm savstarpēji vienojoties. Līgumā norādīto Pušu bankas kontu maiņa veicama tikai ar rakstveida vienošanās starpniecību.
6.4. Jebkuras Līguma izmaiņas vai papildinājumi tiek noformētas rakstveidā Pusēm savstarpēji par to vienojoties un kļūst par Līguma neatņemamām sastāvdaļām.
6.5. Pasūtītājs ir tiesīgs vienpusēji atkāpties no Līguma, par to rakstiski paziņojot Izpildītājam 5 (piecas) darba dienas iepriekš un neatlīdzinot tādējādi radušos izdevumus un/vai zaudējumus, ja:
6.5.1. Izpildītājs vairāk kā 2 (divas) reizes ir pārkāpis Līguma noteikumus, par ko Pasūtītājs ir rakstiski brīdinājis Izpildītāju;
6.5.2. tiesa pasludinājusi Izpildītāja maksātnespējas procesu, tiesā ir ierosināta Izpildītāja tiesiskās aizsardzības procesa lieta un tiesiskās aizsardzības procesa pasākumu plāns nav apstiprināts vai apturēta Izpildītāja saimnieciskā darbība;
6.5.3. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
6.5.4. Izpildītājam nav spēkā speciālā atļauja (licence) pasažieru komercpārvadājumiem ar autobusiem Latvijas teritorijā.
6.6. Parakstot vienošanos, Puses var izbeigt Līguma darbību pirms termiņa, iepriekš veicot savstarpējus norēķinus. Ja vienošanos par Līguma darbības termiņa izbeigšanu slēdz pēc Izpildītāja ierosinājuma, Pasūtītājs ir tiesīgs prasīt Izpildītājam maksāt līgumsodu līdz 10% apmēram no kopējās līgumcenas.

7. Strīdu izskatīšana
7.1. Jebkurš strīds, domstarpība vai prasība, kas izriet no Līguma, kas skar tā pārkāpšanu, izbeigšanu vai spēkā neesamību tiks galīgi izšķirts Baltijas Starptautiskajā Šķīrējtiesā saskaņā ar tās reglamentu, viena šķīrējtiesneša sastāvā, latviešu valodā, vai Latvijas Republikas normatīvajos aktos noteiktajā kārtībā – tiesā, pēc prasītāja izvēles.

8. Nepārvarama vara
8.1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir nepārvaramas varas apstākļi, piemēram, militāras darbības (neatkarīgi no tā, bija vai nebija pieteikts karš), militārs iebrukums, citi valsts kaitnieciski akti, sacelšanās, streiki, revolūcijas, varas maiņa vai pilsoņu karš, dabas stihijas, piemēram, plūdi, radiācija vai radioaktīvais piesārņojums, kā arī citi, no pušu gribas neatkarīgi apstākļi, kuri aizkavē Līgumā paredzēto Pakalpojuma sniegšanu vai padara to izpildīšanu neiespējamu. Pusei, kura atsaucas uz nepārvaramas varas apstākļu darbību, nekavējoties par šādiem apstākļiem paziņo otrai Pusei. Ziņojumā ir jānorāda kādā termiņā pēc Puses ieskata ir iespējama un paredzama viņa Līgumā paredzēto saistību izpilde.
8.2. Gadījumā, ja Pakalpojuma sniegšanu aizkavē nepārvaramas varas apstākļi, Pusēm ir tiesības Līgumu izbeigt, par to informējot otru Pusi vismaz 1 (vienu) mēnesi iepriekš.

9. Konfidencialitātes nosacījumi
9.1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija, kas iegūta Līguma izpildes laikā un ir neatklājama trešajām personām, bez otras Puses iepriekšējas rakstveida piekrišanas, izņemot Latvijas Republikas normatīvajos aktos paredzētos gadījumus.
9.2. Par Līguma 8.1.punktā noteikto saistību neizpildi un informācijas izpaušanu Puses atbild saskaņā ar Latvijas Republikas spēkā esošajiem normatīvajiem aktiem.
9.3. Līguma 8.1. punktā noteiktās konfidencialitātes saistības paliek spēkā un ir Pusēm saistošas neatkarīgi no Līguma izbeigšanas iemesla piecus gadus pēc Līguma darbības beigām.
9.4. Izpildītājs apņemas nodrošināt Līgumā noteikto konfidencialitātes noteikumu ievērošanu no savu darbinieku puses.
9.5. Izpildītājs ir atbildīgs par to darbinieku, kas norādīti Līgumā vai tiks iesaistīti Līguma izpildē, datu apstrādes tiesiskā pamata nodrošināšanu, atbilstoši normatīvo aktu prasībām.

10. Noslēguma noteikumi
10.1. Pušu pilnvarotie pārstāvji Līguma izpildē:
10.1.1. [bookmark: _Ref144717985]No Pasūtītāja puses – ___, tālrunis: ____, e-pasts:______;
10.1.2. No Izpildītāja puses – _____, tālrunis: _____, e-pasts: ______. 
10.2. Pušu pilnvarotie pārstāvji ir atbildīgi un pilnvaroti par Līguma izpildes uzraudzīšanu, tai skaitā, par savlaicīgu rēķinu iesniegšanu un pieņemšanu, apstiprināšanu un nodošanu apmaksai, pretenziju parakstīšanu.
10.3. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:
10.3.1. abas Puses pirms Līgumā paredzēto saistību nodošanas citai personai par to rakstiski vienojas. Šīs noteikums attiecas arī uz prasījuma tiesību cesiju;
10.3.2. kādas no Pusēm saistību un tiesību pārņemšana noteikta ar likumu vai tiesas nolēmumu un reģistrēta normatīvos aktos noteiktā kārtībā. Pusei, kuras saistības un tiesības tiek pārņemtas, ir pienākums nekavējoties elektroniski un 3 (trīs) kalendāro dienu laikā rakstiski informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju.
10.4. Pusei ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot tiesību aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
10.5. Puses nodrošina Līguma ietvaros saņemto personas datu izmantošanu tikai Līguma izpildei un neizpauž tos trešajām personām bez iepriekšējas otras Puses piekrišanas, izņemot gadījumus, kad personu datus pieprasa kompetenta institūcija vai amatpersona normatīvajos aktos paredzētajos gadījumos.
10.6. Puses ir atbildīgas par savu Līguma izpildē iesaistīto darbinieku personas datu apstrādes tiesiskā pamata nodrošināšanu atbilstoši normatīvo aktu prasībām.
10.7. Pušu reorganizācija nevar būt par pamatu Līguma izbeigšanai. Ja kāda no Pusēm tiek reorganizēta,  Līgums paliek spēkā un tā noteikumi ir saistoši Puses saistību pārņēmējam.
10.8. Pušu savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Pušu paziņojumi ir nosūtāmi pa pastu pēc Līgumā norādītajām Pušu adresēm korespondences saņemšanai, un ir uzskatāms, ka Puse ir saņēmusi paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. Izpildītājs apņemas pieņemt Pasūtītāja sagatavotus elektroniskos dokumentus, kas parakstīti ar drošu elektronisko parakstu un nosūtīti uz Izpildītāja elektroniskā pasta adresi. Mainoties Puses juridiskajai adresei vai adresei korespondences saņemšanai, Puse par to nekavējoties, bet ne vēlāk kā trīs dienu laikā paziņo otrai Pusei. Ja Puse par juridiskās adreses vai adreses korespondences saņemšanai maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par nosūtītiem.
10.9. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.





